Կարմիր դրոշակ (թերթ, Մոսկվա)

«Կարմիր դրոշակ», խորհրդային շրջանի հասարակական-քաղաքական թերթ, Հայկական գործերի կոմիսարիատի հրատարակություն։ Հանդիսացել է «Հայաստանի կոմունիստական կուսակցության» օրգանը։ Լույս է տեսել 1919 թվականին, Մոսկվայում։ Խմբագիր՝ Արտաշես Կարինյան։ Լուսաբանել է Կոմունիստական կուսակցության գործունեությունը, խորհրդային գաղափարախոսությամբ ներկայացրել է Անդրկովկասի, մասնավորապես Հայաստանի քաղաքական իրավիճակը։ Դեմ է արտահայտվել հայ ազգայնական շարժումներին, անդրադարձել Ռուսաստանի քաղաքացիական պատերազմի ընթացքին։ 

Տպագրել է Գուրգեն Հայկունու «Պրոլետարական հեղափոխությունը և Հայաստանի կոմունիստական կուսակցությունը», «Բանվոր Հայկ» ծածկանունով Հայկ Բժշկյանի (Գայ) «Բարձրագույն զինվորական կազմը», «Կարմիր բանակ» հոդվածները։ 

Թերթին աշխատակցել են Վահան Տերյանը, Աննա Հովհաննիսյանը, Ալեքսանդր Աթաբեկյանը, Սերգեյ Մարտիկյանը և ուրիշներ։

Ռուսաստանի հայկական թերթեր
Հայկական քաղաքական պարբերականներ
Պարբերականներ այբբենական կարգով